Document ID: 32011R0767

IZVEDBENA UREDBA KOMISIJE (EU) št. 767/2011
z dne 2. avgusta 2011
o spremembi Priloge k Uredbi (ES) št. 3199/93 o vzajemnem priznavanju postopkov za popolno denaturacijo alkohola za namene oprostitve plačila trošarine glede vnosov za Češko in Latvijo
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 92/83/EGS z dne 19. oktobra 1992 o uskladitvi strukture trošarin za alkohol in alkoholne pijače (1) ter zlasti člena 27(4) Direktive,
ob upoštevanju naslednjega:
(1)
V skladu s členom 27(1)(a) Direktive 92/83/EGS morajo države članice alkohol, ki je bil popolnoma denaturiran v skladu z zahtevami katere koli države članice, oprostiti plačila trošarin, pod pogojem, da je v skladu s pogoji iz odstavkov 3 in 4 navedenega člena o teh zahtevah izdano uradno obvestilo in da so odobrene.
(2)
Uredba Komisije (ES) št. 3199/93 (2) določa, da je treba denaturante, ki se uporabljajo v vsaki državi članici za namene popolne denaturacije alkohola v skladu s členom 27(1)(a) Direktive 92/83/EGS, opisati v Prilogi k navedeni uredbi.
(3)
Češka je 13. maja 2010 sporočila nekaj sprememb svojih postopkov denaturacije, odobrenih z Uredbo (ES) št. 3199/93.
(4)
Komisija je sporočilo posredovala Češki in drugim državam članicam 18. junija 2010.
(5)
Prejeti so bili ugovori na zahteve Češke. Zato je bil postopek iz člena 27(4) Direktive 92/83/EGS ustrezno upoštevan. Po razpravi v Odboru za trošarine je Češka preučila svoj prvotni predlog, tako da predlagane zahteve ne bi povzročile utaj, izogibanj ali zlorab.
(6)
V skladu s členom 27(5) Direktive 92/83/EGS je Poljska 26. maja 2010 obvestila Komisijo, da je odkrila zlorabo popolno denaturiranega alkohola, oproščenega plačila trošarine v skladu s členom 27(1)(a) Direktive 92/83/EGS in denaturiranega po metodi Latvije, odobrene z Uredbo (ES) št. 3199/93, ki je mešanica minimalne količine 3 litrov izopropil alkohola in 2 gramov denatonium benzoata na 100 litrov žgane alkoholne pijače.
(7)
Komisija je Poljsko in ostale države članice s sporočilom seznanila 25. junija 2010.
(8)
Naknadni odzivi na sporočilo in razprava v Odboru za trošarine so pokazali, da se večina držav članic strinja s stališčem Poljske. Zaradi pomislekov, ki jih je izrazila Poljska, je Latvija Komisiji predložila sporazum o spremembi svoje metode v skladu z Uredbo (ES) št. 3199/93.
(9)
Uredbo (ES) št. 3199/93 je zato treba ustrezno spremeniti.
(10)
Ukrepi, predvideni s to uredbo, so v skladu z mnenjem Odbora za trošarine -
SPREJELA NASLEDNJO UREDBO:
Člen 1
Priloga k Uredbi (ES) št. 3199/93 se spremeni, kot je določeno v Prilogi k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. avgusta 2011

Labels: 7
2
17
18